Ο Δημήτρης Γιγίνης μαγειρεύει σούπα βελουτέ με μπρόκολο
Γνωστοί σεφ μαγειρεύουν από το σπίτι τους για τον Γαστρονόμο και μας στέλνουν συνταγές, σήμερα o σεφ Δημήτρης Γιγίνης μαγειρεύει σούπα βελουτέ με μπρόκολο.
800 γρ. μπρόκολο, χωρισμένο σε μπουκέτα και η βάση χοντροκομμένη, 200 γρ. πράσα, χοντροκομμένα, 200 γρ. πατάτες, χοντροκομμένες, 50 γρ. κρεμμύδι, χοντροκομμένο, 40 γρ. βούτυρο αγελάδος, 1 πρέζα κάρδαμο σκόνη, 1 πρέζα μοσχοκάρυδο σκόνη, αλάτι και πιπέρι, 2 λίτρα ζωμός κότας, λαχανικών ή βοδινού, προαιρετικά, 100 ml κρέμα γάλακτος, 2 φέτες χωριάτικο ψωμί, χοντροτριμμένες και ροδοψημένες στον φούρνο, 100 γρ. παρμεζάνα, τριμμένη
Για να φτιάξουμε τη σούπα βελουτέ με μπρόκολο, ξεκινάμε βάζοντας σε μια κατσαρόλα το βούτυρο να λιώσει και σοτάρουμε τα πράσα και το κρεμμύδι για 3-4 λεπτά. Προσθέτουμε την πατάτα και το μπρόκολο και σοτάρουμε για ακόμα 5 λεπτά. Προσθέτουμε τα μπαχαρικά και αλατοπίπερο και σκεπάζουμε όλα τα υλικά με νερό ή ζωμό. Μόλις πάρουν βράση χαμηλώνουμε τη φωτιά σε μέτρια και μαγειρεύουμε μέχρι να μαλακώσουν τα λαχανικά, για περίπου 20-25 λεπτά.Πολτοποιούμε τη σούπα με ραβδομπλέντερ ή την μεταφέρουμε σε μπλέντερ και τη χτυπάμε μέχρι να γίνει βελουτέ.Σερβίρουμε αν θέλουμε με κουταλιές κρέμας γάλακτος, με τριμμένο τυρί ή/και ψίχουλα ψωμιού ροδοψημένα στον φούρνο.
Κρέμα Γάλακτος,Μπρόκολο,Πατάτες